લંડનઃ ભારતના સ્વતંત્રતા દિવસના સમારોહ દરમિયાન બુધવારે લંડન મેટ્રોપોલિટન પોલીસ તરફથી એક મહત્વપૂર્ણ ગિફ્ટ આપવામાં આવી. બિહારમાં નાલંદાના એક સંગ્રહાલયમાંથી લગભગ 60 વર્ષ પહેલા ચોરી કરાયેલી બુદ્ઘની 12મી સદીની એક કાંસ્ય મૂર્તિ લંડન પોલીસે ભારતને પરત કરી છે. ચાંદીની કારીગરીવાળી આ કાંસ્ય મૂર્તિ 1961માં નાલંદામાં ભારતીય પુરાતત્વ સર્વેક્ષણ સંસ્થા (ASI)ના એક સંગ્રહાલયમાંથી ચોરી કરાયેલી 14 મૂર્તિઓમાંથી એક છે.